Diari Oficial de la Generalitat Valenciana


Sumari del DOGV 4259, del 29-05-2002 (2002/5669)

ORDE de 22 de maig de 2002, de la Conselleria d'Economia, Hisenda i Ocupació, per la qual s'incrementen els crèdits consignats en l'Orde de 25 de març de 2002, que han de finançar els programes dels tallers de Formació i Inserció Laboral per a l'exercici 2002.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4259

Data del DOGV
:   29-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5669


Data del document
:   22-05-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * lluita contra l'atur
    * ajuda a l'ocupació
    * jove
    * migrant
    * atur de llarga duració
    * discapacitat
    * suport econòmic
    * treball femení

ORDE de 22 de maig de 2002, de la Conselleria d'Economia, Hisenda i Ocupació, per la qual s'incrementen els crèdits consignats en l'Orde de 25 de març de 2002, que han de finançar els programes dels tallers de Formació i Inserció Laboral per a l'exercici 2002. [2002/X5669]
  
L'Orde de 25 de març de 2002 (DOGV núm. 4.225), de la Conselleria d'Economia, Hisenda i Ocupació, publicava la línia pressupostària i els crèdits per a finançar els programes dels tallers d'Inserció Laboral convocats per l'Orde de 18 de gener de 2002 (DOGV núm. 4.178), tots ells del programa 322.20 de la Llei 10/2001, de 27 de desembre, de Pressuposts de la Generalitat Valenciana. Constatada l'existència de saldo en els crèdits disponibles en les diverses línies de subvenció afectades per la ja citada Orde de 25 de març de 2002, es fa necessari incrementar els crèdits inicialment assignats als mencionats programes amb l'objecte de satisfer la demanda de sol·licituds de tallers valorats positivament.
  
En virtut d'això, de conformitat amb el que establix l'article 3 de l'Orde de 25 de març de 2002, i fent ús de les facultats que em conferix la Llei 5/1983, de 30 de desembre, de Govern Valencià, i d'acord amb el que establix l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991,
  
ORDENE
  
Article únic
  
Incrementar la dotació pressupostària assignada en l'Orde de 25 de març de 2002 (DOGV 4.225, de 10 d'abril de 2002), per als següents programes d'actuació:
  
- Tallers per a persones aturades de llarga duració: s'assigna una quantia de quatre-cents sis mil tres-cents nou euros (406.309 euros), la qual cosa suposa un increment de noranta-un mil euros (91.000 euros) sobre la dotació anterior a càrrec de la línia de subvenció T5251000.
  
- Tallers per a jóvens menors de 25 anys: s'assigna una quantia de huit-cents seixanta-nou mil cent vint-i-un euros (869.121 euros), la qual cosa suposa un increment de dos-cents cinquanta-sis mil euros (256.000 euros) sobre la dotació anterior a càrrec de la línia de subvenció T5255000.
  
- Tallers per a dones: s'assigna una quantia de huit-cents cinquanta-un mil seixanta-un euros (851.061 euros), la qual cosa suposa un increment de dos-cents cinquanta mil euros (250.000 euros) sobre la dotació anterior a càrrec de la línia de subvenció T5254000.
  
- Tallers per a persones discapacitades: s'assigna una quantia d'un milió set-cents noranta-dos mil dos-cents trenta-cinc euros (1.792 235 euros), la qual cosa suposa un increment de sis-cents dotze mil euros (612.000 euros) sobre la dotació anterior a càrrec de la línia de subvenció T5253000.
  
- Tallers per a persones en risc d'exclusió social: s'assigna una quantia d'un milió set-cents vint-i-set mil tres-cents seixanta-sis euros (1.727.366 euros), la qual cosa suposa un increment de tres-cents cinquanta-tres mil euros (353.000 euros) sobre la dotació anterior a càrrec de la línia de subvenció T5252000.
  
- Tallers per a immigrants: s'assigna una quantia d'un milió sis-cents set mil dos-cents vint euros (1.607.220 euros), la qual cosa suposa un increment de tres-cents setanta-cinc mil euros (375.000 euros) sobre la dotació anterior a càrrec de la línia de subvenció T5258000.
  
DISPOSICIÓ FINAL
  
Esta orde entrarà en vigor al sendemà de la publicació en el Diari Oficial de la Generalitat Valenciana.
  
València, 22 de maig de 2002
  
El conseller d'Economia, Hisenda i Ocupació,